Dona'm les entitats que apareixen en el següent text:
Irene Solà Sàez (Malla, 17 d'agost de 1990) és una poeta, narradora i artista catalana. Llicenciada en Belles Arts per la Universitat de Barcelona, en la investigació artística transdisciplinària en què treballa conflueixen els estudis universitaris i la inquietud per la literatura, que ha estat premiada en diversos certàmens des del 2004, entre els quals destaquen la publicació del conte «L'Ahir es diu Júlia, i l'endemà també», en el recull Aprenents i altres contes, accèssit al XXVI Premi Antoni Bofarull de narrativa i en el 21è Premi Miquel Martí i Pol. El 2012 va guanyar el 48è Premi Amadeu Oller per a poetes inèdits, amb l'obra Bèstia (Galerada). El jurat del guardó va destacar-ne la poesia «suaument violenta, colpidora i tènue»", plena d'idees i amb «incorporacions d'objectes aparentment impoètics», en un «univers surrealista molt suggerent i ben sostingut». Bèstia (Beast) ha estat traduït recentment a l'anglès a l'editorial Shearsman Books de Londres. El 2017 va guanyar el premi Documenta de narrativa per a menors de 35 anys amb el llibre Els dics. És cofundadora amb Francesc Ruiz Abad del fanzine de creació contemporània Vols russos i participa en diversos projectes col·lectius. El 2019 va guanyar el Premi Anagrama de Novel·la en català amb l'obra Canto jo i la muntanya balla i amb la mateixa obra el 2020 va guanyar el Premi de Literatura de la Unió Europea, entre altres guardons. L'obra ha venut més de 46.000 exemplars en català i 12.000 en castellà.
Irene Solà Sàez : artista_o_autor, Malla : Entitat_Geopolítica, Universitat de Barcelona : educació, Londres : Entitat_Geopolítica, Els dics : obra_escrita, Francesc Ruiz Abad : artista_o_autor, Vols russos : obra_escrita, Canto jo i la muntanya balla : obra_escrita, L'Ahir es diu Júlia, i l'endemà també : obra_escrita, Aprenents i altres contes : obra_escrita, Bèstia : obra_escrita, Galerada : empresa_privada, Shearsman Books : empresa_privada